Kommissionens beslutning

af 11. marts 2002

om mærkning og anvendelse af svinekød i henhold til artikel 11 i Rådets direktiv 2001/89/EF for Tysklands vedkommende

(meddelt under nummer K(2002) 984)

(Kun den tyske udgave er autentisk)

(EØS-relevant tekst)

(2002/208/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(1), særlig artikel 11, stk. 1, litra f), og

ud fra følgende betragtninger:

(1) I januar og februar 2002 anmeldte de tyske veterinærmyndigheder udbrud af klassisk svinepest i Rheinland-Pfalz.

(2) Efter artikel 9, 10 og 11 i direktiv 2001/89/EF blev der straks oprettet beskyttelses- og overvågningszoner omkring udbruddene i Tyskland.

(3) Der er ved Rådets direktiv 64/433/EØF af 26. Juni 1964 om sundhedsmæssige betingelser for produktion og afsætning af fersk kød(2), senest ændret ved direktiv 95/23/EF(3), fastsat bestemmelser om anvendelse af et sundhedsmærke på fersk kød.

(4) Efter artikel 11, stk. 1, litra f), i direktiv 2001/89/EF har Tyskland anmodet om, at der gives tilladelse til en undtagelse hvad angår mærkning og anvendelse af kød fra svin fra bedrifter i de overvågningszoner, som er oprettet i Rheinland-Pfalz, og som er slagtet efter særlig tilladelse fra myndighederne.

(5) De i denne beslutning fastsatte foranstaltninger i overensstemmelse med udtalelse fra Den Stående Komité for Fødevarekæden og Dyresundhed (afdelingen for dyresundhed og -velfærd) -

VEDTAGET FØLGENDE BESLUTNING:

Artikel 1

Tyskland bemyndiges til at anvende det mærke, der er omhandlet i artikel 3, stk. 1, afsnit A, litra e), i direktiv 64/433/EØF, på kød fra svin, der stammer fra bedrifter, som ligger i den overvågningszone, der blev oprettet i Rheinland-Pfalz inden den 5. marts 2002 efter artikel 9 og 11 i direktiv 2001/89/EF, på betingelse af, at de pågældende svin

a) kommer fra en overvågningszone,

- hvor der ikke er konstateret udbrud af klassisk svinepest i de sidste 21 dage, og hvor der er gået mindst 21 dage siden afslutningen af den foreløbige rengøring og desinfektion af de inficerede bedrifter

- der er oprettet omkring en beskyttelseszone, hvor der på alle svinebedrifter efter påvisning af klassisk svinepest er blevet foretaget kliniske undersøgelser med negativt resultat

b) kommer fra en bedrift,

- hvor der er blevet anvendt beskyttelsesforanstaltninger efter artikel 11 i direktiv 2001/89/EF

- som ifølge den epidemiologiske undersøgelse ikke har været i kontakt med en smitteramt bedrift

- som regelmæssigt er blevet kontrolleret af en dyrlæge, efter at overvågningszonen blev oprettet. Kontrollen har omfattet alle svin på bedriften

c) har været omfattet af et program for overvågning af kropstemperatur og klinisk undersøgelse. Programmet skal gennemføres som anført i bilag I

d) er blevet slagtet senest 12 timer efter ankomsten til slagteriet.

Artikel 2

Tyskland sørger for, at der for det svinekød, der er omhandlet i artikel 1, udfærdiges et certifikat som vist i bilag II.

Artikel 3

Svinekød, der opfylder betingelserne i artikel 1, og som bringes i handelen i EF, skal være ledsaget af det certifikat, der er omhandlet i artikel 2.

Artikel 4

Tyskland sørger for, at de slagterier, som er udpeget til at modtage de svin, der er omhandlet i artikel 1, ikke samme dag får tilført andre slagtesvin.

Artikel 5

Tyskland sender de øvrige medlemsstater og Kommissionen følgende:

a) navn og adresse på de slagterier, der er udpeget til at modtage de i artikel 1 nævnte svin til slagtning, inden slagtningen af disse svin, og

b) efter slagtningen af disse svin en ugentlig rapport med oplysninger om:

- hvor mange svin der er blevet slagtet på de udpegede slagterier

- hvilket identifikationssystem og hvilken kontrol med flytning der anvendes for slagtesvin

- hvilke instrukser der er givet for anvendelsen af programmet for overvågning af kropstemperatur, jf. bilag I.

Artikel 6

Denne beslutning anvendes indtil den 15. april 2002.

Artikel 7

Denne beslutning er rettet til Forbundsrepublikken Tyskland.

Udfærdiget i Bruxelles, den 11. marts 2002.

På Kommissionens vegne

David Byrne

Medlem af Kommissionen

(1) EFT L 365 af 1.12.2001, s. 5.

(2) EFT 121 af 29.7.1964, s. 2012/64.

(3) EFT L 243 af 11.10.1995, s. 7.

BILAG I

OVERVÅGNING AF KROPSTEMPERATUR

Det program for overvågning af kropstemperatur og klinisk undersøgelse, der er nævnt i artikel 1, litra c), skal omfatte nedenstående:

1) Inden for de sidste 24 timer før pålæsning af en sending svin til slagtning skal veterinærmyndighederne sikre sig, at kropstemperaturen hos et antal svin i sendingen overvåges af en embedsdyrlæge, der med henblik herpå fører et termometer ind i dyrenes rectum. Det antal svin, hvis temperatur skal overvåges, er som følger:

>TABELPOSITION>

Følgende oplysninger skal på undersøgelsestidspunktet noteres for hvert svin i et skema fra veterinærmyndighederne: øremærkets nummer, undersøgelsestidspunkt og temperatur.

I tilfælde, hvor undersøgelsen viser en temperatur på 40 oC eller derover, skal embedsdyrlægen straks underrettes. Der skal iværksættes en sygdomsundersøgelse, som tilgodeser bestemmelserne i artikel 4 i direktiv 2001/89/EF om EF-foranstaltninger til bekæmpelse af klassisk svinepest.

2) Kort (0-3 timer) før pålæsning af en sending svin undersøgt som beskrevet i punkt 1 skal der foretages en klinisk undersøgelse af en embedsdyrlæge, der er udpeget af veterinærmyndighederne.

3) Ved pålæsningen af en sending svin undersøgt som beskrevet i punkt 1 og 2 skal embedsdyrlægen udstede et sundhedsdokument, som skal ledsage sendingen til det udpegede slagteri.

4) På det udpegede slagteri skal den dyrlæge, som foretager det levende syn, have forelagt resultaterne af temperaturovervågningen.

BILAG II

>PIC FILE= "L_2002068DA.003902.TIF">